A játékos a telepeseket irányítja egy aszteroidaövben. A telepesek az aszteroidákat járják megfelelő nyersanyagok után kutatva, hogy létrehozhassák a saját bázisukat. A munkájukat mesterséges intelligencia által vezérelt autonóm robotok is segítik.

Az aszteroidaöv részét képzik napok, amelyek a rendszert nézve állandó helyzetűek. Az előbbiből adódóan az aszteroidák naphoz viszonyított helyzetük, vagyis, hogy napközelben vannak-e nem változik a játék során. A napok véletlen időnként napkitörést idéznek elő, amely az egész aszteroidaövet végig futja.

Az öv másik részegységét, az aszteroidákat különböző vastagságú kőzetrétegek borítják. A fontos nyersanyagok (akár például: vízjég, vas, szén, urán stb.) az aszteroidák magjában találhatóak. Vannak veszélyes aszteroidák, amelyek magjának anyaga erősen radioaktív, illetve üreges aszteroidák is, amelyek magjában nem található nyersanyag. Az aszteroidák magja mindig csak egyfajta nyersanyagból épül fel, ha nem üreges.

A telepesek és a robotok egy körben csak egyfajta műveletet képesek végrehajtani. A telepes lehetséges műveletei közé tartozik például a mozgás, fúrás, bányászat, robotépítés. Mozgás során a telepes az űrhajójával átmegy egy szomszédos aszteroidára (minden aszteroidának néhány, vagy akár több száz szomszédja is lehet). Fúrás során a játékos a telepesét irányítva körönként egy egységnyivel tudja mélyíteni az aszteroida köpenyébe fúrt lyukat. Bányászat során a telepes kinyeri a már kifúrt aszteroida magjában lévő nyersanyagot, de ez a lépés csak akkor lehetséges, ha az aszteroida köpenyét már sikerült teljesen átfúrnia. A bányászat során a kitermelt aszteroida magja üregessé válik. Kiemelendő, hogy a telepes a már nála lévő nyersanyagokat visszahelyezheti egy üreges aszteroida magjába, de természetesen egy aszteroidába csak egyfajta nyersanyagot helyezhet vissza. A telepes nehéz felszerelése miatt csak limitált számú nyersanyag szállítására képes így, ha már előzőleg magához vett maximális számú nyersanyagot, akkor a bányászat nem lehetséges

A telepesek képesek teleport kapukat építeni megkönnyítve ezzel az aszteroidaöv felfedezését és kitermelését. A telepes az utazása során kinyert nyersanyagokat felhasználva képes a kapukat előállítani, amelyekből egyszerre kettő darab fér el nála. Egy kapu csak egy másikkal lehet összeköttetésben, viszont egy aszteroidán több is elhelyezhető, így nagyobb hálózat is könnyen felépíthető belőlük.

A telepesnek robotok építéséhez bizonyos nyersanyagokkal kell rendelkezni. A telepes egy lépésben csak egy robotot tud elkészíteni. A robot az elkészítése után azonnal üzembe is áll. A robotok csak szomszédos aszteroidák közötti mozgásra és fúrásra képesek. A robotok bányászni nem tudnak, mert nyersanyagot nem tudnak magukkal vinni. A robotokra továbbra is fennál, hogy önállóságuk ellenére is egy lépésben csak egyfajta műveletet tudnak ellátni.

Ha egy telepes vagy robot egy radioaktív aszteroida magjába fúr, és az aszteroida éppen napközelben van, akkor az aszteroida felrobban. A robbanás következtében a telepes meghal a robot pedig egy szomszédos aszteroidán landol. A radioaktív anyag tehát csak naptávolban lévő aszteroidából nyerhető ki. További veszélyt jelentenek a telepesekre és a robotokra a napviharok, amelyek időnként elérik az aszteroidaövet. A napvihar csak úgy élhető túl, ha a telepes vagy robot egy kifúrt és üreges aszteroidán áll, mivel ekkor felmérve az eseményeket magukat mentve gyorsan elbújnak a napvihar idejére.

A játékos számára játék kétféleképpen érhet véget. Ha minden telepes meghalt, akkor a játékos veszített. Ha azonban sikerült minden fajta nyersanyagból legalább egy egységet kibányásznia és egy közös aszteroidára összegyűjteni azokat, akkor a telepesek felépíthetik a bázist és megnyerik a játékot.

Megbeszélendő:

1. Kapukészítéskor 2 készül egyszerre vagy darabonként kellenek nyersanyagok?
2. Felszedhetők a kapuk?
3. Míg párja nincs lehelyezve deaktivált a kapu? (Felszedésnél is igaz ez?)
4. Kapu megsemmisül napviharban?
5. Én úgy vettem egy fix napunk van. Akár több is?
6. Ha teleport kapu van a telepesnél akkor kevesebb nyersanyag fér el nála?

Formailag:

1. Jobban szét kellene szedni talán?
2. Bekezdéses forma jó?
3. 4000 karakterre nem tudom, hogy jött ki nekik 1,5 oldal?